als_Latn dik_Latn sag_Latn
Nëse kjo është e vërtetë, i dashuri i Ariana-s ka zemrën tonë përgjithmonë
Jeta nuk ka qenë shumë e lehtë për Ariana Grande-n pas sulmit terrorist gjatë koncertit të saj në Manchester, por ylli i muzikës pop nuk e ka kaluar vetëm dhimbjen.
Përpos qindra mijë njerëzve që u solidarizuan për t’i treguar botës se dashuria fiton mbi urrejtjen dhe kolegëve që e mbështetën pas traumës që shoqëroi ngjarjen mizore, Ariana ka patur pranë më shumë se kurrë, të dashurin e saj, reperin Mac Miller. Ai jo vetëm që e shoqëroi në skenë gjatë koncertit të së dielës, por me shumë mundësi i ka premtuar Ariana-s që do të jetë pranë saj gjithmonë, pavarësisht gjithçkaje.
Dhe provë për këtë është unaza në gishtin e 23-vjeçares. ‘Nëse Mac ka bërë pyetjen e madhe, do të derdh një lumë me lot,’ shkruan një fanse dyshes dhe shumë të tjerë ndihen njësoj. Mac ishte personi i parë që priti Ariana-n në aeroportin e Los Angeles menjëherë pas sulmit dhe përderisa thonë që njeriu njihet në ditë të vështira, kjo me siguri është dashuri e vërtetë.
Burimi: Mirror
als_Latn als_Latn als_Latn als_Latn hau_Latn